 [V subbótu véčera,  na máľij večérňi],

na Hóspodi vozzvách, postávim stichóv 4. I pojém 3, voskrésny hlása, povtorjájušče pérvuju. 

Stích: Ot stráži útrennija do nóšči, ot stráži útrennija, da upovájet Izrájiľ na Hóspoda.
hlás 4. Životvorjáščemu tvojemú krestú,* neprestánno kláňajuščesja Christé Bóže,* tridnévnoje voskresénije tvojé slávim:* ťím bo obnovíl jesí istľívšeje čelovíčeskoje jestestvó vsesíľne,* i íže na nebesá voschód obnovíl jesí nám,* jáko jedín bláh i čelovikoľúbec.

Stích: Jáko u Hóspoda mílosť, i mnóhoje u nehó izbavlénije: i tój izbávit Izráiľa ot vsích bezzakónij jehó.

hlás 4. Životvorjáščemu tvojemú krestú:

Stích: Chvalíte Hóspoda vsí jazýcy, pochvalíte jehó vsí ľúdije. 

Dréva preslušánija zapreščénije razrišíl jesí Spáse,* na drévi krestňim vóleju prihvozdívsja,* i vo ád sošéd síľne,* smértnyja úzy jáko Bóh rasterzál jesí.* Ťímže kláňajemsja jéže iz mértvych tvojemú voskreséniju,* rádostiju vopijúšče:* vsesíľne Hóspodi, sláva tebí.

Stích: Jáko utverdísja mílosť jehó na nás, i ístina Hospódňa prebyvájet vo vík.
Vratá ádova sokrušíl jesí Hóspodi,* i tvojéju smértiju smértnoje cárstvo razrušíl jesí:* ród že čelovíčeskij ot istľínija svobodíl jesí,* živót i netľínije míru darováv,* i véliju mílosť.

Sláva, i nýňi, hlás 4: Vsečestnóje tvojé roždestvó,* presvjatája Ďívo čístaja,* ánhelov mnóžestvo na nebesí,* i čelovíčeskij ród na zemlí ublažájem:* jáko Máti bylá jesí tvorcá vsích Christá Bóha.* Tohó moľášči o nás ne prestáj mólimsja,* íže na ťá po Bózi upovánije polóžšich,* Bohoródice vsepítaja i neiskusobráčnaja.

Táže, Svíte tíchij: Posém prokímen: Hospóď vocarísja: Tríždy. Stích: Oblečésja Hospóď v sílu, i prepojásasja. Táže, Spodóbi Hóspodi v véčer séj: 
Jeréj že jektenijí ne hlahólet, no pojém na stichóvňi stichíru voskrésnu, :

hlás 4: Hóspodi vozšéd na krest,* práďidňuju nášu kľátvu potrebíl jesí,* i sošéd vo ád,* víčnyja úzniki svobodíl jesí,* netľínije dáruja čelovíčeskomu ródu:* sehó rádi pojúšče slávim* životvorjáščeje i spasíteľnoje tvojé vostánije.

Stích: Slýši, dščí, i vížď, i prikloní úcho tvojé.
Ánhelovym prorečénijem,* plód prečíst ot Joakíma i Ánny právednikov,* dnés proizýde, Ďívo,* nébo i prestól Bóžij,* i prijátelišče čistotý,* rádosť provozviščájušči vsemú míru:* životá nášeho chodátaice,* kľátvy oťátije, blahoslovénija podánije.* Ťím v roždeství tvojém, Ďívo Bohozvánnaja,* míru mír isprosí,* i dušám nášym véliju mílosť.

Stích: Licú tvojemú pomóľatsja bohátiji ľúdstiji.
Neplódy bezčádnaja Ánna,* dnés rukámi da vospléščet svítlo,* da svitlonósjat zemnája,* cárije da ihrájut,* svjatítelije vo blahoslovénijich da veseľátsja,* da prázdnujet vés mír:* sé bo caríca, i neporóčnaja nevísta Ótča,* ot kórene Jesséeva prozjabé,* ktomú žený v pečáľich ne roďát čád:* rádosť bo procvité,* i živót vsím čelovíkom v míre žíteľstvujet,* i ktomú dáry Joakímovy ne vozvraščájutsja,* rydánije bo Ánny v rádosť preložísja:* srádujtesja mňí, hlahóľušči, vés izbránnyj Izráiľ.* Sé bo dadé mi Hospóď oduševlénnuju palátu Božéstvennyja slávy jehó,* vo óbščeje vesélije i rádosť,* i spasénije dúš nášich.

Sláva, i nýňi, hlás 8. Sérhija patrijárcha: Priidíte, vsí vírni k Ďívi tecém:* sé bo raždájetsja,* jáže préžde čréva predvíďinnaja,* Bóha nášeho Máti, ďívstva sosúd.* Aarónov prozjábšij žézl ot kórene Jesséeva,* proróčeskoje propovídanije,* i právednych Joakíma i Ánny prozjabénije.* Raždájetsja úbo, i mír s néju obnovľájetsja.* Raždájetsja, i cérkov vo svojé blahoľípije ukrašájetsja.* Chrám svjatýj, Božestvá prijátelišče,* ďívstvennyj sosúd, cárskij čertóh,* v némže preslávnoje neizrečénnaho sojedinénija,* sošédšichsja vo Chrisťí jestéstv,* soveršénnoje soďíjasja tájinstvo.* Jemúže poklaňájuščesja,* vospivájem Ďívy vseneporóčnyja roždestvó.
Táže, Nýňi otpuščáješi: Trisvjatóje. Po ótče náš 
Tropár, hlás 4: Svítluju voskresénija própoviď ot ánhela uvíďivša Hospódňa učenícy, i práďidneje osuždénije otvérhša, apóstolom chváľaščjasja hlahólachu: isprovéržesja smérť, voskrése Christós Bóh, dárujaj mírovi véliju mílosť.

Sláva, i nýňi, Tropár, hlás 4: Roždestvó tvojé Bohoródice Ďívo, rádosť vozvistí vséj vselénňij: iz tebé bo vozsijá sólnce právdy, Christós Bóh náš, i razrušív kľátvu, dadé blahoslovénije, i uprazdnív smérť, darová nám živót víčnyj.


Paraklis

Psalóm 142

Boh Hospoď:  Psalóm 50 Kanón presvjaťíj Bohoródici. Hlás 4:
[Písň 1]

irmós: Mórja čermnúju pučínu nevlážnymi stopámi drévnij pišešéstvovav Izráiľ, krestoobráznyma Mojséovyma rukáma, Amalíkovu sílu v pustýni pobidíl jésť.
Pripív: Presvjatája Bohoródice, spasí nás.
Jáže jedína v napástech i skórbech zaščiščájuščaja, pod króv tvój prečístaja, pribihájuščich tépľi, prijimí jáko preblahája, jáže ot sérdca molénija.

Pristánišče nevlájemoje obrít ťá nerazúmnyj, napástnyja že i núždnyja prilóhi otrivája, blahodárnoje pojú ti vospivánije, Bohomúžnaja rodíteľnice.

Sláva: Mílostivnym i krótkim tvojím ókom, Bohorodíteľnice, zrjášči mjá vo obstojániji i skórbi oderžíma, vskóri svobodí: ťá bo prizyváju na pómošč.

I nýňi: Preklonéna mjá Vladýčice, skorbmí núždnymi ľúťi, jáko mílostiva jedína blahája predstáteľnica rabóv tvojích, rúku moľbý prostrí, i ľútych bíd izbávi mjá.

[Písň 3]

irmós: Lúk síľnych iznemóže, i nemoščstvújuščiji prepojásašasja síloju: sehó rádi utverdísja v Hóspoďi sérdce mojé.
Orúžije krípko, i sťínu ťá sťažáv áz, pobiždáju soprotívnych polkí, i pojú velíčija tvojá, Bohoródice neiskusobráčnaja.

Péšč razorjáješi pečálej, i pohašáješi otčájanija znój: któ bo táko, jákože tý Ďívo Bohoródice, upovánije náše?

Sláva: Vnuší hlás rabá tvojehó, tvojejá trébujuščaho pómošči, Bohomáti: upovánije mojé, uslýši mjá, i napástej ischití.

I nýňi: Priíde ot prehrišénij mnóžestva mučíteľstvo nám, nosjá smérť páhubnuju: no spasí tvojá rabý Bohoródice, tý bo móžeši.

 [Písň 4]

irmós: Vozneséna ťá víďivši cérkov na kresťí, sólnce právednoje, stá v číňi svojém, dostójno vzyvájušči: sláva síľi tvojéj Hóspodi.
Pobíždši vraždújuščich mňí vsúje, jáko dúšu mojú tščáščichsja ľúťi prijáti, sochraní mja Vladýčice, pomíluj, i spasí: k tebí bo pribiháju ráb tvój.

Izbavľájušči mjá ot jazýka ľstivohlahóliva, blahája zastúpnice mojá, bezpákostna pokaží, i žitéjskich ďijánij: mnóho bo móžeši, jáko ziždíteľa Máti súšči.

Sláva: Bezboľíznennu vídyj ťá cilébnicu nemoščnýj, Dúchom i ustý zovú: iscilí mja Vladýčice, pomíluj, i spasí: k tebí bo pribiháju ráb tvój.

I nýňi: Ne ostávi mené napástem prédanu býti, Máti Bóha nášeho, no ot vsjákija skórbi i zlóby čelovíči sochraní nevreždéna: tý bo jesí pomóščnica vsím nám.

 [Písň 5]

irmós: Tý Hóspodi mój, svít v mír prišél jesí, svít svjatýj, obraščájaj iz mráčna nevíďinija, víroju vospivájuščyja ťá.
Isprávi čístaja, molítvu rabá tvojehó ko Hóspodu Sýnu tvojemú: da obrjášču razrišénije mnóhich mojích prehrišénij.

Izbávi mjá strastéj i bíd, Bohonevísto: ťá bo položí Bóh očiščénije voístinnu mojemú smiréniju.

Sláva: Pokróv mój tý jesí, i prísnoje chvalénije, o Vladýčice Bohoródice! Nikákože bo preziráješi k tebí pribihájuščich.

I nýňi: Pomíluj čístaja, čtúščich roždestvó tvojé, i izbávi mučíteľstva, i hóresti čelovíčeskija: íbo ímaši jéže moščí.

 [Písň 6]

irmós: Požrú ti so hlásom chvalénija Hóspodi, cérkov vopijét tí, ot bisóvskija króve očíščšisja, rádi mílosti ot rébr tvojích istékšeju króviju.
Kríposť mí samá jesí prečístaja Vladýčice, vo obrítšich mjá ziló nenačájannych skórbech, i vopijú ti: jáko vélija jesí pokrovíteľnica rabú tvojemú.

Iscilí dušévnyja mojá jázvy prečístaja, zastupí mja Ďívo, i izbávi rabá tvojehó ot oklevetánija, navíta že i razvraščénija neprávedna.

Sláva: Sokruší na mjá, prísno pribihájuščaho k tebí, navítniki neprávednyja, i ne ostávi mjá pohíbnuti: jáko vsjá tebí vozmóžna čístaja, jáko Bohootrokovíci.

I nýňi: Pobídí duší mojejá svirípuju vólnu, jáko mnóžestvo prehrišénij, napástej i skorbéj, Vladýčice, vostáša na mjá, no samá mja spasí.

Hóspodi pomíluj, tríždy, Sláva, i nýňi:
Sidálen, hlás 4: Mnóhimi prehrišénij áz blúdnyj úm pomračív, vopijú tvojemú krípkomu zastupléniju Bohoródice: prosvití duší mojejá zínicy, vozsijáj mí pokajánija svítluju zarjú, i oblecý mja vo orúžije svíta, Bohorodíteľnice čístaja.
 [Písň 7]

irmós: Spasýj vo ohní avraámskija tvojá ótroki, i Chaldéji ubív, jáže právda právedno ulovľáše, prepítyj Hóspodi Bóže otéc nášich, blahoslovén jesí.
Íže ot Ahárjan nasílovanije skóro potrébľši mečém molítv tvojích Maríje, ľúdi i stádo tvojé sochraní, Sýnu tvojemú zovúščyja: Bóže otéc nášich, blahoslovén jesí.

Ravnoľípnaja skínija, prijimí mja k tebí pribihájuščaho, da ne priímet mjá vráh pohubíti choťá, zovúščaho: prevoznosímyj otéc nášich Bóže, blahoslovén jesí.

Sláva: Bohorodíteľnice Maríje, predvarí rabá tvojehó vskóri, v trevolnénijich napástej potopľájemaho, ne imúščaho pómošči, k tebí že zovúšča: upovánije koncév, pomíluj mjá.

I nýňi: Čelovéčeskija pómysly jáko hrichóm vinóvny, nýňi Bohoródice blahája razorí, božéstvennymi tvojími molítvami, i rabý tvojá izbávi boľíznennyja napásti i vsjákaho vréda.

[Písň 8]

irmós: Izbáviteľu vsích vsesíľne, posreďí plámene blahočéstvovavšyja, snizšéd orosíl jesí, i naučíl jesí píti: vsjá ďilá blahoslovíte , pójte Hóspoda.
Nájde na ný jazýk bezzakónen, chvaľásja pohubíti služíteli tvojá: jehóže potrébľši prečístaja, pokrýj vzyvájuščyja: vsjá ďilá blahoslovíte Hospódňa Hóspoda.

Mnóhija tvojá ščedróty mílostivno nás spasájut, jedína Bohomáti, ot hrichóvnaho sudá, i razlíčnych napástej: tý bo róždši Bóha, míluješi mír jehó.

Sláva: Jáko tý jesí kríposť i pómošč, ne bojúsja vrahóv nehodovánija, no pojú ťa Vladýčice, i vopijú Sýnu tvojemú: blahoslovíte vsjá ďilá Hospódňa Hóspoda.

I nýňi: Na moľbú mojú nýňi umilosérdisja, i rádosť v pečáli místo dáruj mí: da pojú ťa Vladýčice, i vopijú Sýnu tvojemú: blahoslovíte vsjá ďilá Hospódňa Hóspoda.

 [Písň 9]

irmós: Jéva úbo nedúhom preslušánija kľátvu vselíla jésť: tý že Ďívo Bohoródice, prozjabénijem črevonošénija mírovi blahoslovénije procvilá jesí, ťím ťá vsí veličájem.
Orúžije úbo na ný obostrív, soviščavájet ľstívyj arávľanin bezzakónnyj: tý ž Ďívo Bohoródice, síloju krestá i molítv tvojích, vooružáješi na nehó rabý tvojá. Ťímže propovídajem slávu tvojú.

Kríposť tebí na vrahí dadésja Vladýčice, i izbavlénije mí ot bíd: čtó že áz tebí prinesú, ne dovím. Obáče, jéže ímam, blahodarénije prinošú ti: prijimí sijé nýňi, i spasí mja.

Sláva: O Máti vsjáčeskich tvorcá vsesvítlaja, pečálnych uťícha, potopľájemych predstáteľnica, i prenemohájuščichsja zastúpnica, do životá mojehó tý mja sochraní.

I nýňi: Uťisňájema mjá hrichí mnóhimi, i bidámi, ne prézri mené vsepítaja nýňi, tebí chvalénija žértvu prinošú, priľížno vzyvája tí: svjatája Bohoródice, pomozí mi, ťá bo slávja písň skončaváju.

Stichiry Bohorodicy
Podóben: Zvánnyj svýše: Iz beznačáľna Otcá Sýn bezľítno, nizchoždénija rádi i spasénija čelovíkov, Bóh čelovík býsť, da podást pervozdánnomu nýňi ráj: tohdá i vsé jestestvó izbávitsja ot prélesti zmíjevy, i óbraz pádšij spasét, jáko blahopreminíteľ: otňúduže Máter soďíla nevistoródicu čístu jáko neskvérnu, júže jáko ankíru vsí, i pristánišče ublažájem.

Stích: Slýši dščí i vížď, i prikloní úcho tvojé.
Voploščénna sozdáteľa vsích, imíla jesí vo utróbi tvojéj Bohoblažénnaja, voobrazívšaho čelovíka, préžde pádšaho prestuplénijem zmijínym: Bóha bo rodilá jesí plótiju neskazánno nám, i iz tľínija svobodíla jesí jestestvó vsé obetšávšeje, roždestvóm tvojím. Ťímže pojém i slávim tvojú blahodáť Ďívo beznevístnaja, molítisja ne prestáj, spastísja dušám nášym.

Stích: Licú tvojemú pomóľatsja bohátiji ľúdstiji.
Da tvojejá vsím mnóžestvo mílosti i bláhosti otkrýješi nám neopreďilímuju pučínu, hrichí rabóv tvojích vsjá zahládi: ímaši bo vseneporóčnaja, jáko Máti súšči Bóžija, vlásť sozdánija, i vódiši vsjá, jáko chóščeši, síloju tvojéju: íbo blahodáť Dúcha svjatáho jávi vséľšajasja v ťá, soďíjstvujet tí vo vsém prísno vseblažénňijšaja.

Sláva, i nýňi: Íže so Otcém i Dúchom slavoslóvimyj Sýn, vo výšnich ot Serafímov pervosozdánnaho páki obnovíti choťá, vsehó sebé istoščí neizrečénno vo utróbi tvojéj, Bohoródice vsepítaja: i iz tebé vozsijávyj, prosvití vsehó míra Božestvóm, izbávivyj ot idoloneístovstva, i sobóju obožívyj, na nebesá vozvedé čelovíčestvo, Christós Bóh i Spás dúš nášich.

Svj.: S umilénijem hlávy váša priklóňše, mírom Hóspoda Bóha molím

Ľ: Hóspodi pomíluj 3x
Svj:
Caríce mojá preblahája, nadéždo mojá Bohoródice, prijátelišče sírym, stránnym predstátelnice, skorbjáščich rádoste, obídimym pokrovíteľnice, zríši mojú bidú, zríši mojú skórb: pomozí mí jáko némoščnu, okórmi mjá jáko stránna, obídu mojú vísi, razriší tú jákože vóliši, íbo ne ímam inýja pómošči rázvi tebé ni inýja prestáteľnicy, ni blahíja uťišitéľnicy, tokmó tebé o Bohomáti, jáko da sochraníši mja i pokrýješi, vo víki vikóv.

Ľ.: Amíň.

Trisvjatóje po Ótče náš: Troparí, hl.6: Pomíluj nás Hóspodi, pomíluj nás: vsjákaho bo otvíta nedoumíjušče, sijú Tí molítvu jáko Vladýci hríšniji prinósim: pomíluj nás.
Sláva:  Hóspodi pomíluj nás, na Ťá bo upováchom, ne prohňívajsja na ný ziló, nižé pomjání bezzakónij nášich, no prizrí i nýňi jáko blahoutróben, i izbávi ný ot vrah nášich; Tý bo jesí Bóh náš, i mý ľúdije Tvojí, vsí ďilá rukú Tvojéju, i ímja Tvojé prizyvájem.

I nýňi: Milosérdija dvéri otvérzi nám Blahoslovénnaja Bohoródice, naďíjuščijisja na Ťá da ne pohíbnem, no da izbávimsja Tobóju ot bíd: Tý bo jesí spasénije róda christijánskaho.

Velika večurňa  litijov
Blažén Múž cila kathisma na Hóspodi vozzvách, stichíry voskrésny, 
Stích: Izvedí iz temnícy dúšu mojú, ispovídatisja ímeni tvojemú.
hlás 4. Životvorjáščemu tvojemú krestú, neprestánno kláňajuščesja Christé Bóže, tridnévnoje voskresénije tvojé slávim: ťím bo obnovíl jesí istľívšeje čelovíčeskoje jestestvó vsesíľne, i íže na nebesá voschód obnovíl jesí nám, jáko jedín bláh i čelovikoľúbec.

Stích: Mené ždút právednicy, dóndeže vozdási mňí. 

Dréva preslušánija zapreščénije razrišíl jesí Spáse, na drévi krestňim vóleju prihvozdívsja, i vo ád sošéd síľne, smértnyja úzy jáko Bóh rasterzál jesí. Ťímže kláňajemsja jéže iz mértvych tvojemú voskreséniju, rádostiju vopijúšče: vsesíľne Hóspodi, sláva tebí.

Stích: Iz hlubiný vozzvách k tebí Hóspodi, Hóspodi, uslýši hlás mój.
Vratá ádova sokrušíl jesí Hóspodi, i tvojéju smértiju smértnoje cárstvo razrušíl jesí: ród že čelovíčeskij ot istľínija svobodíl jesí, živót i netľínije míru darováv, i véliju mílosť.

Stích: Da búdut úši tvojí, vnémľušče hlásu molénija mojehó. 

Prijidíte vospojím ľúdije, Spásovo tridnévnoje vostánije, ímže izbávichomsja ádovych nerešímych úz: i netľínije i žízň vsí vosprijáchom zovúšče: raspnýjsja, i pohrebýjsja, i voskrésýj, spasí ny voskresénijem tvojím jedíne čelovikoľúbče.

Stích: Ášče bezzakónija názriši Hóspodi, Hóspodi, któ postojít? Jáko u tebé očiščénije jésť.
hlás 6, samohlásny. Sérhija patriárcha: Dnés íže na razúmnych prestóľich počivájaj Bóh, prestól svját na zemlí sebí preduhotóva: utverdívyj múdrostiju nebesá, nébo oduševlénnoje čelovikoľúbijem soďíla. Ot neplódnaho bo kórene, sád živonósen izrastí nám, Máter svojú, íže čudés Bóh, i nenaďíjuščichsja nadéžda: Hóspodi sláva tebí.
Stích: Ímene rádi tvojehó, poterpích ťá Hóspodi, poterpí dušá mojá v slóvo tvojé, upová dušá mojá na Hóspoda.
Séj déň Hospódeň, rádujtesja ľúdije: sé bo svíta čertóh, i kníha slóva živótnaho, iz utróby proizýde. I jáže k vostókom dvér róždšisja, ožidájet vchóda svjatíteľa velíkaho, jedína i jedínaho vvoďášči Christá vo vselénnuju, vo spasénije dúš nášich.
Stích: Ot stráži útrennija do nóšči, ot stráži útrennija da upovájet Izrájiľ na Hóspoda.
Ášče i Božéstvennym choťínijem, svítlyja neplódny žény prozjabóša, no vsích Maríja roždénnych Bohoľípno prevozsijá: jáko ot neplódnyja preslávno róždšisja mátere, porodí plótiju vsích Bóha, páče jestestvá ot bezsímennyja utróby: jedína dvér, jedinoródnaho Sýna Bóžija, júže prošéd zakľučénnu sochraní, i vsjá múdre ustróiv, jáko vísť sám, vsím čelovíkom spasénije soďíla.
Stích: Jáko u Hóspoda mílosť, i mnóhoje u nehó izbavlénije: i tój izbávit Izráiľa ot vsích bezzakónij jehó.
Dnés neplódnaja vratá otverzájutsja, i dvér ďivíčeskaja Božéstvennaja predhrjadét: dnés plód raždáti  blahodáť načinájet, javľájušči míru Bóžiju Máter, jéjuže zemnája s nebésnymi sovokupľájutsja, vo spasénije dúš nášich.
Stích: Chvalíte Hóspoda vsí jazýcy, pochvalíte jehó vsí ľúdije. 
Dnés vsemírnyja rádosti provozviščénije, dnés vozvíjaša vítri, spasénija provozvístnicy, jestestvá nášeho razrišájetsja neplódstvo: neplódy bo máti pokazújetsja, ďívstvujuščyja i po roždeství ziždítelevi, iz nejáže čúždeje prisvojájet íže jestestvóm Bóh, i zablúždšym plótiju spasénije soďivájet, Christós čelovikoľúbec, i izbávitel dúš nášich. 
Stích: Jáko utverdísja mílosť jehó na nás, i ístina Hospódňa prebyvájet vo vík.
Dnés neplódnaja Ánna raždájet Bohootrokovícu, ot vsích rodóv proizbránnuju, v žilíšče vsích carjá, i ziždíteľa Christá Bóha, vo ispolnénije Božéstvennaho smotrénija: ímže nazdáchomsja zemnoródniji, i obnovíchomsja ot tlí k žízni nekonéčňij.
Sláva, i nýňi, pérvuju stichíru: Dnés íže na razúmnych prestóľich počivájaj Bóh, prestól svját na zemlí sebí preduhotóva: utverdívyj múdrostiju nebesá, nébo oduševlénnoje čelovikoľúbijem soďíla. Ot neplódnaho bo kórene, sád živonósen izrastí nám, Máter svojú, íže čudés Bóh, i nenaďíjuščichsja nadéžda: Hóspodi sláva tebí.
Táže, Svíte tíchij: Prokímen dné: Hospóď vocarísja: I próčeje po obýčaju. 
Na litíji stichíry,

hlás 1, Stefána svjatohrádca. Načálo nášeho spasénija, ľúdije, dnés býsť: sé bo pronarečénnaja ot rodóv drévnich, Máti i ďíva, i prijátelišče Bóžije, ot neplódove rodítisja proischódit, cvít ot Jesséa, i ot kórene jehó žézl prozjabé. Da rádujetsja Adám práotec, i Jéva da veselítsja rádostiju: sé bo sozdánnaja ot rebrá Adámova dščér i vnúku blažít jávstvenňi, rodísja bo mňí, rečé, izbavlénije, jehóže rádi ot úz ádovych svoboždúsja. Da rádujetsja Davíd bijá v húsli, i da blahoslovít Bóha: sé bo Ďíva proischódit ot utróby neplódnyja, ko spaséniju dúš nášich.

Hlás 2: Priidíte ľuboďívstvenniji vsí, i čistotý račítelije priidíte podimíte ľubóviju ďívstva pochvalú, ot kámene tvérdaho tekúščij istóčnik žízni, i ot bezčádstvujuščija kupinú neveščéstvennaho ohňá, očiščájuščaho i prosviščájuščaho dúšy náša.

Anatólija patriárcha: Čtó šúm prázdnujuščich byvájet? Joakím i Ánna toržestvújut tájno, rádujtesja s námi, hlahóľušče, Adáme i Jévo dnés: jáko ímže drévle prestuplénijem zatvoríša ráj, plód blahosláven nám dadésja, Bohootrokovíca Maríja, otverzájušči jehó vsím vchód.

Pronarečénnaja vsích caríca, Bóžije obítelišče, ot neplódnyja dnés utróby prójde, Ánny slávnyja, prisnosúščnaho suščestvá, Božéstvennoje prebyválišče: jéjuže bezstúdnyj ád poprásja, i vseródnaja Jéva v tvérduju žízň vvóditsja. Tój dostójno vozopijím: blažénna tý v ženách, i plód čréva tvojehó blahoslovén.

Sláva, i nýňi, hlás 6. Sérhija patrijárcha: V blahoznamenítyj déň prázdnika nášeho, vostrúbim duchóvnoju civníceju: jáže bo ot símene Davídova, dnés raždájetsja Máti životá, tmú razrišájušči, Adámovo obnovlénije, i Jévino vozzvánije, i netľínija istóčnik, tlí preminénije. Jejáže rádi mý obožíchomsja, i ot smérti izbávleni býchom, i vozopiím tój s Havrijílom vírniji: rádujsja, blahodátnaja, Hospóď s tobóju, tebé rádi dáruja nám véliju mílosť.
Na stichóvňi stichíry.

hlás 4: Hóspodi, vozšéd na krest, práďidňuju nášu kľátvu potrebíl jesí, i sošéd vo ád, víčnyja úzniki svobodíl jesí, netľínije dáruja čelovíčeskomu ródu: sehó rádi pojúšče slávim životvorjáščeje i spasíteľnoje tvojé vostánije.

Íny stichíry po alfavítu.

Stích: Hospóď vocarísja, v ľipótu oblečésja.
Povíšen na drévi jedíne síľne, vsjú tvár pokolebál jesí: položén že vo hróbi, živúščyja vo hrobích voskresíl jesí, netľínije i žízň dáruja čelovíčeskomu ródu. Ťímže pojúšče slávim tridnévnoje tvojé vostánije.

Stích: Íbo utverdí vselénnuju, jáže ne podvížitsja.

Ľúdije bezzakónniji Christé, tebé predávše Pilátu, raspjáti osudíša, neblahodárni o blahoďíteľi javívšesja. No vóleju preterpíl jesí pohrebénije: samovlástno voskrésl jesí tridnévno jáko Bóh, dáruja nám bezkonéčnyj živót, i véliju mílosť.

Stích: Dómu tvojemú podobájet svjatýňa Hóspodi, v dolhotú dníj.
So slezámi žený došédša hróba, tebé iskáchu, ne obrítša že, rydájuščja s pláčem vopijúščja hlahólachu: uvý nám, Spáse náš carjú vsích, káko ukráden býl jesí? Kóe že místo deržít živonósnoje ťílo tvojé? Ánhel že k ním otviščaváše, ne pláčite, hlahólet, no šédša propovídite, jáko voskrése Hospóď, podajá nám rádosť, jáko jedín blahoutróben.

Sláva, i nýňi, hlás 8. Sérhija patrijárcha: Priidíte, vsí vírni k Ďívi tecém: sé bo raždájetsja, jáže préžde čréva predvíďinnaja, Bóha nášeho Máti, ďívstva sosúd. Aarónov prozjábšij žézl ot kórene Jesséeva, proróčeskoje propovídanije, i právednych Joakíma i Ánny prozjabénije. Raždájetsja úbo, i mír s néju obnovľájetsja. Raždájetsja, i cérkov vo svojé blahoľípije ukrašájetsja. Chrám svjatýj, Božestvá prijátelišče, ďívstvennyj sosúd, cárskij čertóh, v némže preslávnoje neizrečénnaho sojedinénija, sošédšichsja vo Chrisťí jestéstv, soveršénnoje soďíjasja tájinstvo. Jemúže poklaňájuščesja, vospivájem Ďívy vseneporóčnyja roždestvó. 
Táže, Nýňi otpuščáješi: Trisvjatóje, i po ótče náš:

Na blahoslovéniji chľíbov Tropár, hlás 4: Roždestvó tvojé Bohoródice Ďívo, rádosť vozvistí vséj vselénňij: iz tebé bo vozsijá sólnce právdy, Christós Bóh náš, i razrušív kľátvu, dadé blahoslovénije, i uprazdnív smérť, darová nám živót víčnyj.  tríždy,
Na utreňi
po heksá psalmích, Bóh Hospóď, i javísja: Tropár, hlás 4: Svítluju voskresénija própoviď str.2
 I obýčnoje stichoslóvije psaltíra.

Po 1-m stichoslóviji sidálny voskrésny,
hlás 4: Vozzrívša na hróbnyj vchód, i plámene ánheľskaho ne terpjáščja mironósicy, s trépetom divľáchusja, hlahóľuščja: jehdá ukrádesja otvérzyj razbójniku ráj? Jedá li vostá, íže i préžde strásti propovídavyj vostánije? Voístinnu voskrése Christós, súščym vo áďi podajá živót, i voskresénije.

Stích: Voskresní Hóspodi Bóže mój, da voznesétsja ruká tvojá, ne zabúdi ubóhich tvojích do koncá.
Vóľnym tvojím sovítom krest preterpíl jesí Spáse: i vo hróbi nóvi čelovícy položíša ťá smértniji, slóvom koncý sostávľšaho. Ťímže svjázan býsť čúždij: smérť ľúto pľiňášesja, i súščiji vo áďi vsí vzyváchu živonósnomu vostániju tvojemú: Christós voskrése, žiznodávec prebyvájaj vo víki.

Sláva, i nýňi, Bohoródičen: Udivísja Jósif, jéže páče jestestvá zrjá, i vnimáše mýsliju íže na runó dóžď, v bezsímenňim začátiji tvojém Bohoródice, kupinú ohném neopalímuju, žézl Aarónov prozjábšij, i sviďíteľstvuja obrúčnik tvój i chraníteľ, svjaščénnikom vzyváše: Ďíva raždájet, i po roždeství páki Ďíva prebyvájet. (čténije)
Po 2-m stichoslóviji sidálny voskrésny,

hlás 4: Podóben: Skóro predvarí: Voskrésl jesí jáko bezsmértnyj ot hróba Spáse, sovozdvíhl jesí mír tvój síloju tvojéju Christé Bóže náš, sokrušíl jesí v kríposti smérti deržávu, pokazál jesí mílostive, voskresénije vsím: ťímže ťá i slávim jedíne čelovikoľúbče.

Stích: Ispovímsja tebí, Hóspodi, vsím sérdcem mojím, povím vsjá čudesá tvojá.
S hórnich vysót sošéd Havrijíl, i ko kámeňu pristúpľ, iďíže kámeň žízni, bilonosjáj vzyváše ko pláčuščym: prestánite vý ot rydánija vópľa, imíjuščyja i nýňi mílostivnoje: jehóže bo íščete pláčuščja, derzájte, jáko voístinnu vostál jésť. Ťímže vozopíjte apóstolom: jáko voskrése Hospóď, vostávšemu poklonítesja rádosť prijémša. Derzájte úbo, da derzájet úbo i Jéva.

Sláva, i nýňi, Bohoródičen: Udivíšasja čístaja, vsí ánhelov lícy tájinstvu tvojehó roždénija strášnomu: káko íže vsjá soderžáj mánijem jedíňim, objátiji tvojími jáko čelovík soderžavájetsja, i prijémlet načálo prevíčnyj i mlekóm pitájetsja, íže vsjákoje dychánije pitájaj neizrečénnoju bláhostiju? I ťá jáko voístinnu Bóžiju Máter chváľašče slávjat. (čténije)
Polijelej, Veličánije: 

Veličájem ťá, presvjatája Ďívo, i čtem svjatých tvojá rodíteli, i vseslávnoje slávim roždestvó tvojé.

Pomjaní Hóspodi Davída i vsjú krótosť jehó.

Preslávnaja hlahólašasja o tebí, hráde Bóžij.

Kľátsja Hóspoď Davídu ístinoju, i ne otvéržetsja jejá.

Jáko izbrá Hóspoď Sijóna, i izvolí jehó v žilíšče sebí,

Osvjatíl jésť selénije svojé Výšnij.

Svját chrám tvój, díven v právďi.

Pomjanú ímja tvojé vo vsjákom róďi i róďi.

Bla​hoslovén Bóh v víki, i v vík víka.

Sláva: I nýňi: Alliluja. Anheľskyj sobor
ipakoí, hlás 4: Jáže tvojehó preslávnaho vostánija, predtékša mironósicy, apóstolom propovídachu Christé, jáko voskrésl jesí jáko Bóh, podajá mírovi véliju mílosť.

hlás 4. Pod: Udivísja Jósif: Vozopíj Davíde, čtó kľátsja tebí Bóh: jáže mňí kľátsja, rečé, i ispólni užé: ot plodá čréva mojehó dávyj Ďivícu, iz nejáže soďíteľ Christós, nóvyj Adám rodísja, cár na prestóľi mojém: i cárstvujet dnés, imíjaj cárstvo nedvížimo. Neplódy raždájet Bohoródicu, i pitáteľnicu žízni nášeja.

hlás 4. Pod: udivísja Jósif: Ot kórene Jesséeva, i ot črésl Davídovych, Bohootrokovíca Marijám, raždájetsja dnés nám, rádostiju bo rádujutsja vsjáčeskaja i obnovľájutsja, srádujtesja kúpno nébo i zemľá, voschvalíte jú otéčestvija jazýk: Joakím veselítsja, i Ánna toržestvújet, zovúšči: neplódy raždájet Bohoródicu, i pitáteľnicu žízni nášeja.
hlás 8. Pod: Poveľínnoje tájno: Da rádujetsja nébo, i zemľá da veselítsja: Bóžije bo nébo na zemlí rodísja, Bohonevístnaja sijá, ot obitovánija, neplódy mladénca dojít Maríju, i rádujetsja o roždeství Joakím: žézl, hlahóľa, rodísja mňí, iz nehóže cvít Christós prozjabé, iz kórene Davídova, voístinnu čúdo preslávno!

Sláva, i nýňi, hlás tójže: Obnovísja Adáme, rádujsja Jévo, veselísja Davíde, blahodúšstvuj Ánno: íbo Máti ziždíteľa tvojehó raždájetsja preslávno, likújet obnóvľšisja vsjá zemľá, i rádujetsja oďíjana vo odéždu. Vsják jazýk likúja da vopijét Maríji: blažén dóm Davídov, jáko pitájet pitáteľnicu žízni nášeja. (čténije)
[Antifón] 1, íchže stichí povtorjájušče pojém:
Ot júnosti mojejá mnózi bórjut mjá strásti, no sám mjá zastupí, i spasí Spáse mój.

Nenavíďaščiji Sijóna, posramítesja ot Hóspoda, jáko travá bo ohném búdete izsóchše.

Sláva: i nýňi, Svjatým Dúchom vsjáka dušá živítsja, i čistotóju vozvyšájetsja, svitľíjetsja Tróičeskim jedínstvom svjáščennotájňi.

[Antifón] 2: Vozzvách tebí Hóspodi tépľi, iz hlubiný duší mojejá, i mňí da búdut na poslušánije božéstvennaja tvojá ušesá.
Na Hóspoda nadéždu vsják któ sťažáv, výššij jésť vsích skorbjáščich.

Sláva: i nýňi, Svjatým Dúchom tóčatsja blahodátnyja strují, napajájuščja vsjáku tvár ko oživléniju.

[Antifón] 3: Sérdce mojé k tebí Slóve da vozvýsitsja, i da ničtóže usladít mjá ot mirskích krasót na slábosť.

K máteri svojéj jákože ímať któ ľubóv, ko Hóspodu tépľše ľublénijem dólžni jesmý.

Sláva: I nýňi, Svjatým Dúchom Bohovíďinija bohátstvo, zrínija, i premúdrosti: vsjá bo v sém Otéčeskaja veľínija Slóvo otkryvájet.

Prokímen, hlás 4: Voskresní Hóspodi, pomozí nám, i izbávi nás ímene tvojehó rádi. Stích: Bóže ušíma nášima uslýšachom: Vsjákoje dychánije: Jevánhelije voskrésno. Voskresénije Christóvo: psalóm 50. I próčaja po obýčaju.
Kanóna dvá: irmosý obojích kanónov po dváždy: troparí že ích na 12 kír Joánna.:

Hlás 2. Písň 1.
irmós: Hrjadíte, ľúdije, pojím písň Christú Bóhu, razďíľšemu móre, i nastávľšemu ľúdi, jáže izvedé iz rabóty jehípetskija, jáko proslávisja.
Hrjadíte vírniji, Dúchom Božéstvennym rádujuščesja, júže ot neplódove dnés prišédšuju, čelovíkov na spasénije, prisnoďívu otrokovícu písňmi počtím.

Rádujsja, čístaja, Máti i rabó Christá Bóha, jáže pérvomu chodátaica blažénstvu, čelovíčeskij ród ťá, vsí dostójno písňmi slávim.

Žízni raždájetsja dnés móst, ímže čelovícy vozzvánije padénija, jéže ot áda, obrítšiji, Christá žiznodávca písňmi proslavľájut.

Da likovstvújet vsjá tvár, da veselítsja že i Davíd, jáko ot koľína i ot símene jehó proizýde žézl, cvít nosjášči Hóspoda, tvorcá vsjáčeskich.

Svjatája svjatých, vo svjaťím svjatílišči mladénec vozlahájetsja, vospitátisja ot rukí ánhelovy: vsí úbo vírno sprázdnujim v roždeství jejá.

Neplódy neraždájuščaja Ánna, no ne bezčádna Bóhu: sé bo pronarečésja ot rodóv čístaja Ďíva Máti. Ťímže jestestvá izrastí ziždíteľa, v rábiji óbrazi.

Ťá nezlóbivuju áhnicu, áhnca Christá, mladénca ot čréva tvojehó privédšuju v náše suščestvó, vsí ot Ánny roždénnuju ťá, písňmi počitájem.

Tróičen: Trí beznačáľna slávľu, trí svjáta pojú, trí soprisnosúščna v suščeství jedínom propovíduju: jedín bo vo Otcí, i Sýňi, i Dúsi, slavoslóvitsja Bóh.

Bohoródičen: Któ víďi otročá, jehóže ne vsíja otéc, mlekóm pitájemoje? Ilí hďí víďina býsť ďíva máti? Ístinno páče umá obojá, Bohorodíteľnice čístaja.

Katavásija: Krest načertáv Moiséj, vprjámo žezlóm čermnóje presičé, Izráiľu pišechoďášču, tóže obrátno faraónovym kolesnícam udáriv sovokupí, voprekí napisáv nepobidímoje orúžije: ťím Christú pojím Bóhu nášemu, jáko proslávisja.
Písň 3.

irmós: Utverdí nás v tebí, Hóspodi, drévom umerščvléj hrích, i strách tvój vsadí v serdcá nás pojúščich ťá.
Neporóčno Bóhu požívšiji, vsích rodíste spasénije, Bohomúdriji rodítele ziždíteľa róždšija i Bóha nášeho.

Vsím žízň istočájaj Hospóď, ot neplódove proizvedé Ďívu, v ňúže vselítisja izvóli, i po roždeství sochranív netľínnu.

Ánnin plód, Maríju dnés, hrózd róždšuju živonósnyj, jáko Bohoródicu vospojím, predstáteľnicu že vsích i pomóščnicu.

Vospitávšisja vo svjatája svjatých, Ďívo prečístaja Bohoródice, výšši javílasja jesí tvári, ziždíteľa plótiju poróždši.

Blahoslovénno črévo tvojé, cilomúdrennaja Ánno, plód bo izrastíla jesí ďívstva, júže bezsímenno pitáteľa tvári róždšuju, i izbáviteľa Iisúsa.

Ťá blažít prisnoďívo vsjá tvár, ot Ánny dnés róždšujusja, ot kórene jesséjeva žézl prečíst cvít, Christá izrastívšuju.

Ťá výššuju vsejá tvári, Bohoródice, pokazúja čístaja, Sýn tvój, jéže ot Ánny velíčit tvojé roždestvó, i vsích veselít dnés.

Tróičen: Tebí poklaňájemsja, Ótče beznačáľne suščestvóm, pojém bezľítnaho Sýna tvojehó, i čtém soprisnosúščnaho Dúcha tvojehó, jáko jedínaho tróje jestestvóm Bóha.

Bohoródičen: Svitodávca i načáľnika žízni čelovíčeskija, róždšaja čístaja Bohoródice, javílasja jesí sokróvišče žízni nášeja, i dvér nepristúpnaho svíta.

Katavásija: Žézl v óbraz tájny prijémletsja, prozjabénijem bo predrazsuždájet svjaščénnika: neploďáščej že préžde cérkvi, nýňi procvité drévo krestá, v deržávu i utverždénije.
Kondák, hlás 4. Podóben: javílsja jesí dnés: Spás i izbáviteľ mój, iz hróba jáko Bóh voskresí ot úz zemnoródnyja, i vratá ádova sokruší, i jáko Vladýka voskrése tridnéven.

íkos: Voskrésšaho iz mértvych, Christá žiznodávca tridnévna iz hróba, i vratá smértnaja dnés sokrúššaho síloju svojéju, i áda umertvívšaho, i žálo smértnoje stéršaho, i Adáma so Jévoju svobodívšaho, vospojím vsí zemnoródniji, vopijúšče chvalú priľížno: tój bo jáko jedín krípkij, Bóh i Vladýka, voskrése tridnéven.

Sidálen, hlás 4. Podóben: udivísja Jósif: Ďíva Maríja i Bohoródica ístinno, jáko óblak svíta dnés vozsijá nám, i ot právednych predhrjadét v slávu nášu. Ne ktomú Adám osuždájetsja, i Jéva ot úz svobodísja, i sehó rádi zovém, vopijúšče so derznovénijem jedíňij čísťij: rádosť vozviščájet roždestvó tvojé vséj vselénňij.

Písň 4.

irmós: Uslýšach, Hóspodi, slúch tvojehó smotrénija, i proslávich ťá jedíne čelovikoľúbče.
Vospivájem ťá, Hóspodi, vírnym spasíteľnoje pristánišče podávšaho vsím, tebé róždšuju.

Ťá, Bohonevísto, pochvalú vsím Christós javí i deržávu, pojúščym vírno tvojé táinstvo.

Neiskusobráčnaja Vladýčice, tvojími molítvami izbavľájemi prehrišénij, blahorazúmno vsí ťa ublažájem.

Patrijárch Jákov, províďiv Spáse, velíčija jásno strojénija tvojehó, vopijáše dúchom, ko Júďi hlahóľa tájno: ot ľítorasli vozšél jesí sýne mój, vozviščája ťá ot Ďívy Bóha.

Nýňi žézl Aarónov ot kórene Davídova prozjábšij, nýňi Ďíva čístaja proischódit: i slikovstvújet nébo i zemľá, i vsjá otéčestvija jazýkov, i Ánna i Joakím táinstvenno.

Nýňi da veselítsja nébo, da rádujetsja že zemľá, i da likújet Joakím i Davíd. Óv úbo jáko rodíteľ tvój, ístinno róždšija Bóha: óv že jáko práotec tvój, propovídaja tvojá velíčestvija, čístaja.

Srádujetsja tebí dnés Bohomúdrennaja Ánno, vselénnaja: izbáviteľa bo tojá, Máter procvilá jesí, júže ot kórene prozjábšuju Davídova, žézl síly nám nosjáščuju cvít Christá.

Tróičen: Slávľu beznačáľna Bóha, Otcá i Sýna i svjatáho Dúcha, jedinosúščnuju Tróicu nesozdánnuju, jéjže predstoját Serafími blahohovíjno, zovúšče: svját, svját, svját jesí Bóže.

Bohoródičen: Prebeznačáľnoje načálo, načálo prijémlet iz tebé Bohorodíteľnice, plotskím vrémenem, i prebyvájet sobeznačáľno, i voplóščsja Slóvo Ótčeje, i Dúchu soprisnosúščnoje, sochraňája Božéstvennoje dostóinstvo.

Katavásija: Uslýšach, Hóspodi, smotrénija tvojehó táinstvo, razumích ďilá tvojá, i proslávich tvojé Božestvó.
Písň 5.

irmós: Sinnopísannyj mrák hadánij razorív, i vírnych pribýtijem ístiny, Bohootrokovíceju ozarív serdcá, i nás svítom tvojím, Christé, nastávi.
Vospojím ľúdije vsích vinú, súščaho po nám býti vinóvnaho: jejáže óbrazu rádovachusja spodobľájemi prorócy, javlénnoje spasénije ot tojá ploďášče.

Ot súcha prozjabénije žezlá jeréjeva, Izráiľu pokazá prorazsuždénije: i nýňi svítlosť prozjábšich preslávno svítit, ot neplódove vseslávnoje roždénije.

Prečístoje tvojé roždestvó, Ďívo neporóčnaja, neskazánnoje i začátije, neizhlahólanno i roždénije tvojé, nevísto nenevístnaja: Bóh bo bí vés v mjá oblekíjsja.

Dnés da veseľátsja ánheľstiji číni, písňmi da likújut súščiji iz Adáma: rodísja bo žézl, cvít vozrastívšij Christá jedínaho, izbáviteľa nášeho.

Dnés Jéva razrišájetsja osuždénija, razrišájetsja že i neplódstvo, i Adám drévnija kľátvy, o roždeství tvojém: tobóju bo ot tlí izbávichomsja.

Sláva tebé, proslávľšemu neplódnuju dnés: rodí bo žézl prisnocvitúščij ot obiščánija, ot nehóže prozjabé Christós, cvít žízni nášeja.

Tróičen: Sláva tebí, Ótče svjatýj, Bóže neroždénne: sláva tebí, Sýne bezľítne, jedinoródne: sláva tebí, Dúše Božéstvennyj i soprestóľnyj, ot Otcá proischoďáj, i v Sýňi prebyvájaj.

Bohoródičen: Býsť črévo tvojé sólnca nosílo: prebýsť čistotá tvojá jákože préžde nevredíma, Ďívo: Christós bo sólnce, jáko ot čertóha ženích, javísja iz tebé.

Katavásija: O treblažénnoje drévo, na némže raspjásja Christós, cár i Hospóď, ímže padé, drévom preľstívyj, tobóju preľstívsja, Bóhu prihvozdívšusja plótiju, podajúščemu mír dušám nášym.
Písň 6.

irmós: Ko Hóspodu ot kíta Jóna vozopí: tý mja vozvedí iz hlubiný áda, moľúsja, da jáko izbáviteľu, vo hlási chvalénija, ístiny že dúchom požrú tebí.
Ko Hóspodu v skórbi neplódstva vozopíša, Bohomátere Bohomúdriji rodíteli, i sijú v ródy rodóv rodíša, na óbščeje spasénije i pochvalú.

Prijáša nebésnyj dár ot Bóha dostójin, Bohomátere Bohomúdriji rodíteli, samích Cheruvímov prevýššeje nosílo, Slóva i ziždíteľa rodíteľnicu.

Svjatúju svjatých súšču, cilomúdrenniji rodíteli tvojí, čístaja, vozložíša ťá v chrámi Hospódni vospitátisja čéstno, i uhotóvatisja v Máter jemú.

Neplódy i máteri likújte, derzájte, i ihrájte bezčádnyja: bezčádna bo neplódy Bohoródicu prozjabájet, jáže izbávit ot boľíznej Jévu, i kľátvy Adáma.

Slýšu Davída pojúšča tebí: privedútsja ďívy vo sľíd tebé, privedútsja v chrám carév, i s ním ťá i áz dščér carévu vospiváju.

Pojém svjatóje tvojé roždestvó, čtím i neporóčnoje začátije tvojé, nevísto Bohozvánnaja i Ďívo, slávjat že s námi ánhelov číni, i svjatých dúšy.

Tróičen: V tebí Tróičeskoje táinstvo pojétsja, i slávitsja čístaja: otéc bo blahovolí, i Slóvo vselísja v ťá, i Božéstvennyj Dúch tebé osiní.

Bohoródičen: Zlatája kadíľnica bylá jesí, óhň bo vo utróbi tvojéj vselísja, Slóvo ot Dúcha svjáta, i čelovíčeskim zrákom v tebí víďísja, Bohorodíteľnice čístaja.

Katavásija: Vódnaho zvírja vo utróbi, dláni Jóna krestovídno rasprostér, spasíteľnuju strásť proobražáše jávi. Ťím tridnéven izšéd, premírnoje voskresénije propisáše, plótiju prihvoždénnaho Christá Bóha, i tridnévnym voskresénijem mír prosvíščšaho.
Kondák, hlás 4: Joakím i Ánna ponošénija bezčádstva, i Adám i Jéva ot tlí smértnyja svobodístasja prečístaja, vo svjaťím roždeství tvojém. Tó prázdnujut i ľúdije tvojí, viný prehrišénij izbávľšesja, vnehdá zváti tí: neplódy raždájet Bohoródicu, i pitáteľnicu žízni nášeja.

íkos: Molítva kúpno i vozdychánije, neplódstva i bezčádstva, Joakíma že i Ánny blahoprijátnoje, i vo úši Hospódni vníde, i prozjabé plód živonósen míru. Óv bo molítvu na horí tvorjáše: óva že v saďí ponošénije nošáše, no s rádostiju: neplódy raždájet Bohoródicu, i pitáteľnicu žízni nášeja.

Písň 7.

irmós: Kupiná v horí ohneneopáľnaja, i rosonósnaja péšč chaldéjskaja, jávi predpisá ťa, Bohonevísto: Božéstvennyj bo neveščéstvennyj v veščéstvenňim črévi, óhň neopáľno prijála jesí. Ťímže iz tebé róždšemusja pojém: blahoslovén jesí, Bóže otéc nášich.
Tvojé v veščéstvennych javlénijich zakonopolóžnik vozbranísja razumíti, i velíkoje prečístaja táinstvo, ne múdrstvovati zemnorévnostnaja obrázno nakazújem inohdá. Ťímže udívľsja čudesí, hlahólaše: blahoslovén Bóh otéc nášich.

Hóru i dvér nebésnuju, i mýslennuju ťá ľístvicu Bohoľípno lík Božéstvennyj pronarečé: ot tebé bo kámeň otsičésja ne rukámi múžeskimi, i dvér jéjuže prójde Hospóď, íže čudés Bóh otéc nášich.

Prázdnujem čístaja, i vírno poklaňájemsja svjatómu tvojemú roždéstvú, pojúšče Sýna tvojehó, ímže izbávichomsja drévňaho Adámova nýňi osuždénija.

Nýňi Ánna veselítsja, i vopijét chváľaščisja: neplódy súšči, rodích Bóžiju Máter, jejáže rádi osuždénije Jévino razrišísja, i jáže v pečáľich boľízň.

Adám svobodísja, i Jéva likújet, i vopijút dúchom k tebí Bohoródice: tobóju izbávichomsja pervoródnyja kľátvy, jávľšusja Christú.

O črévo, vmistívšeje Bóžije selénije. O utróbo, nosívšaja nebés šíršuju. Prestól svjatýj, mýslennyj kivót svjaščénija.

Tróičen: Otcá proslávim, Sýna, i Dúcha, vo jedínstvi Božestvá, Tróicu presvjatúju, nerazďíľnuju, nesozdánnuju, i soprisnosúščnuju, i jedinosúščnuju.

Bohoródičen: Tý Bóha jedína rodilá Ďívo preslávno: tý jestestvó obnovíla jesí roždestvóm tvojím, Maríje: tý Jévu razrišíla jesí pervoródnyja kľátvy, Bohorodíteľnice čístaja.

Katavásija: Bezúmnoje veľínije mučíteľa zločestívaho ľúdi pokolebá, dýšuščeje preščénije i zlochulénije Bohomérzskoje: obáče trí ótroki ne ustraší járosť zvírskaja, ni óhň sňidájaj, no protivodýšušču rosonósnomu Dúchu, so ohném súšče pojáchu: prepítyj otcév, i nás, Bóže, blahoslovén jesí.
Písň 8.

irmós: V peščí ótročesťij proobrazíl jesí inohdá tvojú Máter, Hóspodi, óbraz že sijá iz ohňá izimáše, neopáľno vchoďáščyja: júže pojém jávľšujusja tobóju koncém dnés, i prevoznósim vo vsjá víki.
Jáže k Bóhu nášeho primirénija, predopreďilénnaja skínija, jéže býti nýňi načinájet, imúšči rodíti Slóva, nám debeľstvóm plóti jávľšasja, jehóže pojém, iz ne súščich vo jéže býti ťím prijémšiji, i prevoznósim vo vsjá víki.

Neplódstva preložénije, mirskóje blahích razriší neplódstvo, i jásno čúdo Christá pokazá, k zemným prišédša. Jehóže pojém, iz ne súščich vo jéže býti ťím prijémšiji, i prevoznósim vo vsjá víki.

Sotvorívyj preslávnaja neplódňij utróbi, otvérzyj Ánny neraždájuščaja ložesná, i plód jéj dáv, tý Bóže svjatýj, tý Sýne Ďívy, tý ot sejá plóť prijál jesí prisnocvitúščija Ďívy i Bohoródicy.

Zatvorjájaj bézdnu i otverzájaj jú, voznosjáj vódu vo óblacich, i dajáj dóžď, tý dávyj Hóspodi, ot neplódnaho kórene prozjábnuti Ánny svjatýja prečíst plód, i rodíti Bohoródicu.

Ďílateľu mýslej nášich, i nasadíteľu dúš nášich, tý neplódnuju zémľu blahoplódnu pokazávyj: tý drévle suchúju, rodovítu, blahoklásnu, brazdú plodonósnu soďílal jesí Ánnu svjátúju, prečíst plód izrastíti Bohoródicu.

Priidíte vsí úzrim, jáko ot čertóha mála, Bóžij hrád nýňi raždájemyj, íže ot dvéri utróbnyja ischód imúščuju, vchód že ne vídušču obščénija: jedín Bóh ziždíteľ séju prójde stezéju stránnoju.

Tróičen: O Tróice presúščnaja, jedínice sobeznačáľnaja! Ťá pojét i trepéščet mnóžestvo ánhel, nébo i zemľá, i bézdny užasájutsja, čelovícy blahoslovját, óhň rabótajet, vsjá poslúšajut tebé Tróice svjatája so stráchom, jáže v tvári.

Bohoródičen: O novíjšaho slýšanija: Bóh, sýn žený! o bezsímennaho roždestvá: bezmúžnaja Máti, i roždénnoje Bóh! O užásnaho viďínija! O začátija stránnaho Ďívy! O neskazánnaho roždestvá! ístinno páče umá vsjá, i viďínija.

Katavásija: Blahoslovíte ótrocy, Tróicy ravnočíslenniji, soďíteľa Otcá Bóha, pójte snizšédšeje Slóvo, i óhň v rósu pretvóršeje, i prevoznosíte vsím žízň podavájuščaho, Dúcha vsesvjátáho, vo víki.
Na 9-j písni, čestňíjšuju 

Písň 9.

irmós: Jáže préžde sólnca svitíľnika Bóha vozsijávšaho, plótski k nám prišédšaho, iz bokú Ďivíču, neizrečénno voplotívšaja, blahoslovénnaja, vsečístaja, ťá, Bohoródicu, veličájem.
Íže nepokorívym ľúdem iz kámene istočív vódu, blahopokorívym že jazýkom, dárujet ot črésl neplódnych plód na vesélije nám, ťá Bohomáti prečístaja, júže dostójno veličájem.

Naprásnaho drévňaho oťjáteľnicu osuždénija, i pramátere ispravlénije: júže róda k Bóhu vinú prisvojénija, k ziždíteľu móst, ťá Bohoródice veličájem.

Dostójnoje Bohomáti tvojejá čistotý roždestvó nasľídovala jesí, čréz obiščánije: inohdá bo neplódňij, Bohoprozjabén plód vdalásja jesí. Ťím ťá vsjá plemená zemnája neprestánno veličájem.

Ispólnisja vopijúščaho proróčestvo, hlahólet bo: vozstávľu skíniju pádšuju svjaščénnaho Davída, v tebí čístaja proobrazívšujusja, jejáže rádi vsích čelovíkov pérsť, v ťílo sozdásja Bóžije.

Pelenám poklaňájemsja tvojím Bohoródice, slávim dávšaho plód préžde neplódňij, i otvérzšaho ložesná neraždájuščej preslávno: tvorít bo vsjá, jelíka chóščet, Bóh sýj samovlásten.

Jáko dár tebí Bohoródice, pisnopínije, ot Ánny róždšejsja vírno daronósim: máteri, Máter: ďívy že, Ďívu jedínu: slavoslóvjašče poklaňájemsja tebí, pojém i slávim.

Tróičen: Čúžde jésť bezzakónnym sláviti beznačáľnuju Tróicu, Otcá, i Sýna že, i svjatáho Dúcha, nesozdánnoje vsederžávstvo: jéjuže mír vés soderžítsja, mánijem deržávy jejá.

Bohoródičen: Vmistíla jesí vo utróbi tvojéj Ďívo máti, jedínaho ot Tróicy Christá carjá, jehóže pojét vsjá tvár, i trepéščut výšniji číni: tohó molí vsečístaja, spastísja dušám nášym.
Irmos: Táin jesí, Bohoródice, ráj, nevozďílanno vozrastívšij Christá, ímže kréstnoje živonósnoje na zemlí nasadísja drévo. Ťím nýňi voznosímu, poklaňájuščesja jemú, ťá veličájem.
Po katavásiji jekteniá málaja. Táže: svját Hospóď Bóh náš: jeksapostilárij útrennij. 3
Svitílen: Ot neplódnyja dnés Ánny cvít proizýde Bohoródica, vsjá blahovónija Božéstvennaho ispolňájušči koncý míra, i rádosti vsjú napolňájušči tvár: júže pojúšče dostójno voschvaľájem, jáko súšču zemnoródnych prevýššuju. Dváždy.
Sláva, i nýňi: Adáme obnovísja, i Jéva vozvelíčisja, prorócy so apóstoly likújte i právednymi: óbščaja bo rádosť vozsijá, ánhelov že i čelovíkov, ot právednych dnés Joakíma i Ánny Bohoródica Maríja.

Na chvalítech stichíry voskrésny,

Stích: Sotvoríti v ních súd napísan: sláva sijá búdet vsím prepodóbnym jehó.

hlás 4: Krest preterpívyj i smérť, i voskrésýj iz mértvych vsesíľne Hóspodi, slávim tvojé voskresénije.

Stích: Chvalíte Bóha vo svjatých jehó, chvalíte jehó vo utveržéniji síly jehó.
Krestóm tvojím Christé, ot drévnija kľátvy svobodíl jesí nás, i smértiju tvojéju jestestvó náše múčaščaho dijávola uprazdníl jesí: vostánijem že tvojím rádosti vsjá ispólnil jesí. Ťímže vopijém tí: voskrésýj iz mértvych Hóspodi, sláva tebí.

Stích: Chvalíte jehó na sílach jehó, chvalíte jehó po mnóžestvu velíčestvija jehó.
Tvojím krestóm Christé Spasé, nastávi nás na ístinu tvojú, i izbávi nás ot sítej vrážijich, voskrésýj iz mértvych, vozstávi ný pádšyjasja hrichóm, prostér rúku tvojú čelovikoľúbče Hóspodi, molítvami svjatých tvojích.

Stích: Chvalíte jehó vo hlási trúbňim, chvalíte jehó vo psaltíri i húsľich.

Otéčeskich tvojích ňídr ne razlučívsja, jedinoródnyj Slóve Bóžij, prišél jesí na zémľu za čelovikoľúbije, čelovík býv neprelóžen, i krest i smérť preterpíl jesí plótiju, bezstrástnyj Božestvóm: voskrés že iz mértvych, bezsmértije pódal jesí ródu čelovíčeskomu, jáko jedín vsesílen.

Stích: Chvalíte jehó v timpáňi i líci, chvalíte jehó vo strúnach i orháňi.

hlás 1. Pod: o dívnaho čudesé! O dívnaho čudesé! Istóčnik žízni ot neplódnyja raždájetsja, i  blahodáť plodorodíti svítlo načinájetsja. Veselísja Joakíme, Bohoródicy býv rodíteľ: ňísť ín jákože tý, zemnoródnych rodítelej, Bohoprijátne: Bohovmistímaja bo otrokovíca, Bóžije selénije, presvjatája horá, tobóju nám darovásja.
Stích: Chvalíte jehó v kimváľich dobrohlásnych, chvalíte jehó v kimváľich vosklicánija: vsjákoje dychánije da chválit Hóspoda.
O dívnaho čudesé! Istóčnik žízni ot neplódnyja raždájetsja...

Stích: Slýši, dščí, i vížď, i prikloní úcho tvojé.
O dívnaho čudesé! Ot neplódove plód vozsijá manovénijem vsích soďíteľa, i vsederžíteľa, dóblestvenno mirskóje blahích razriší neplódstvo: máteri s máteriju Bohoródičnoju likújte, zovúšče: obrádovannaja, rádujsja, s tobóju Hospóď, podajáj míru tobóju véliju mílosť.
Stích: Licú tvojemú pomóľatsja bohátiji ľúdstiji.
Stólp cilomúdrija oduševlén, i svítloje prijátelišče, blistájuščejesja blahodátiju: Ánna blahoslávnaja, jávľšisja porodí zabrálo voístinnu ďívstva, Božéstvennoje procviténije: jáže vsím ďívstvennym, i ďívstva želájuščym darovánije, ďívstva dobrótu, jávi podajúščuju, i dárujuščuju vsím vírnym véliju mílosť.
Sláva, hlás 6. Samohlásen: Séj déň Hospódeň, rádujtesja ľúdije: sé bo svíta čertóh, i kníha slóva živótnaho, iz utróby proizýde, i jáže k vostókom dvér róždšisja, ožidájet vchóda svjatíteľa velíkaho, jedína, i jedínaho vvoďášči Christá vo vselénnuju, vo spasénije dúš nášich.
I nýňi: Preblahoslovénna jesí: Slavoslóvije velíkoje. 
Táže, tropár voskrésen. Hl.6.Voskrés iz hróba, i úzy rasterzál jesí áda, razrušíl jesí osuždénije smérti Hóspodi, vsjá ot sitéj vrahá izbávivyj: javívyj že sebé apóstolom tvojím, poslál jesí já na própoviď, i ťími mír tvój pódal jesí vselénňij, jedíne mnohomílostive.

